**Papi Mison Djilobodji** (fransuzcha: *El Hadji Papy Mison Djilobodji*) 1988-yil 1-dekabrda Senegalning Kaolak shahrida tugʻilgan. Papi Mison Djilobodji senegallik futbolchi, „Gaziantep" klubi va Senegal terma jamoasi himoyachisi hisoblanadi.

Jamoalardagi faoliyati
----------------------

Djilobodji faoliyatini mahalliy „Salum" klubida boshlagan va 2007/08-yilgi mavsumda ilk professional futbol oʻyinlarini oʻtkazgan. Senegal Premer-ligasida „Salum" bilan ikki muvaffaqiyatli mavsumdan soʻng, u 2009-yil oktabr oyida Fransiyaga, havaskorlar chempionatidagi „Senard-Moissy" klubiga koʻchib oʻtgan. 2009/10-yilgi mavsumning birinchi yarmini muvaffaqiyatli oʻtkazib, u 2009-yil 27-dekabrda Liga 2ga koʻchib oʻtgan futbolchi „Nant" klubining eʼtiborini tortgan.

2010-yilning 14-may kuni Djilobodji „Nant" safida bo‘lajak Liga 2 chempioni „Kana"ga qarshi o‘yinda debyut qilgan. Birinchi yildagi raqobatdan soʻng, Djilobodji asosiy tarkib futbolchisiga aylangan. Ikkinchi mavsumida 27 oʻyin oʻtkazgan futbolchi 2 ta gol urishga erishgan. Uning taʼsirchan himoyadagi o‘yinlari „Nant"ga 2012/13-yilgi mavsumda Liga 1ga chiqishga yordam bergan. „Nant"da olti mavsumda Papi 185 oʻyin oʻtkazib, 9 gol urgan. 2015-yil yozgi transfer oynasida Djilobodjiga Angliya Premer-ligasining „Sanderlend" va „Aston Villa" kabi klublar qiziqayotgani xabar qilingan. Biroq bu klublarning hech biri senegallik markaziy himoyachi bilan shartnoma imzolashga jur’at eta olmagan.

2015-yil 1-sentabrda Djilobodji 4 yillik shartnoma imzolab, Premer-liga chempioni „Chelsea" safiga qo‘shilgan. Transfer summasi 2,7 million funtni tashkil qilgan. Papi 23-sentabr kuni „Chelsea" safida debyut qilgan va u 90-daqiqada Radamel Falkaoning oʻrniga Futbol Ligasi kubogi 3-turida „Uolsoll"ga qarshi oʻyinda maydonga tushgan.

2016-yilning 21-yanvarida Djilobodji mavsum oxirigacha „Werder"ga ijaraga berilgan. 24-yanvar kuni u Bundesligadagi debyutini oʻtkazgan va 18-tur doirasidagi „Shalke-04"ga qarshi oʻyin uchun asosiy tarkibga kiritilgan. 13-fevral kuni u Bundesligadagi ilk golini „Xoffenxaym"ga kiritgan.

Xalqaro faoliyati
-----------------

2013-yilning 31-iyul kuni Djilobodji Zambiyaga qarshi oʻrtoqlik oʻyini uchun jamoadoshi Issa Sissoko bilan birga Senegal terma jamoasiga chaqirilgan. U xalqaro maydondagi debyutini 2013-yilning 14-avgustida Zambiyaga qarshi o‘rtoqlik uchrashuvida o‘tkazgan. U Afrika Millatlar Kubogidagi debyutini 2015-yilning 19-yanvarida guruh bosqichida Ganaga qarshi o‘tkazgan va 2:1 hisobidagi g‘alaba bilan yakunlangan. Turnirda Djilobodji ikkita oʻyinda maydonga tushgan. Ammo uning jamoasi guruhdan chiqa olmagan va 3-oʻrinni egallagan.

Statistika
----------

| Milliy terma jamoa | Mavsum | Oʻrtoqlik | Turnirlar | Jami |
| --- | --- | --- | --- | --- |
| Oʻyinlar | gollar | Oʻyinlar | gollar | Oʻyinlar | gollar |
| **Senegal** | 2013-yil | 1 | 0 | 1 | 0 | 2 | 0 |
| 2014-yil | 3 | 0 | 6 | 0 | 9 | 0 |
| 2015-yil | 2 | 0 | 2 | 0 | 4 | 0 |
| Umumiy faoliyatida | 6 | 0 | 9 | 0 | 15 | 0 |
|

Manbalar
--------

1. ↑  „Le FC Nantes recrute Papy Mison Djilobodji, ancien de l’ASC Saloum – Agence de Presse Sénégalaise" (fr). Aps.sn (2-sentyabr 2015-yil). Qaraldi: 2-sentyabr 2015-yil.
2. ↑  „Retrouvez dans cette rubrique le tableau des transferts pour la saison 2009–2010." (fr). Foot-senartmoissy.com (2-sentyabr 2015-yil). Qaraldi: 2-sentyabr 2015-yil.
3. ↑  „Nantes: Papy Mison Djilobodji débarque" (fr). Football.fr (2-sentyabr 2015-yil). Qaraldi: 2-sentyabr 2015-yil.
4. ↑  „Nantes vs.Caen (1:3)" (en). Soccerway.com (2-sentyabr 2015-yil). Qaraldi: 2-sentyabr 2015-yil.
5. ↑  „Profile: P. Djilobodji" (en). Soccerway.com (2-sentyabr 2015-yil). Qaraldi: 2-sentyabr 2015-yil.
6. ↑  „Sunderland AFC transfers: Nantes defender Djilobodji and Townsend linked but Defoe could exit" (en). The Chronicle (2-sentyabr 2015-yil). Qaraldi: 2-sentyabr 2015-yil.
7. ↑  „Papy Djilobodji file à Chelsea" (fr). Официальный сайт ФК «Нант» (1-sentyabr 2015-yil). Qaraldi: 2-sentyabr 2015-yil.
8. ↑  „Djilobodji signs" (en). Официальный сайт ФК «Челси» (1-sentyabr 2015-yil). Qaraldi: 2-sentyabr 2015-yil.
9. ↑  „Papy Djilobodji joins Chelsea from Nantes" (en). ESPN (1-sentyabr 2015-yil). Qaraldi: 2-sentyabr 2015-yil.
10. ↑  „Walsall FC 1:4 Chelsea FC" (en). Transfermarkt.com (23-sentyabr 2015-yil). Qaraldi: 24-sentyabr 2015-yil.
11. ↑  „Papy Djilobodji verstärkt den SV Werder" (de). Официальный сайт ФК «Вердер» (21-yanvar 2016-yil). Qaraldi: 24-yanvar 2016-yil.
12. ↑  „FC Schalke 04 1:3 SV Werder Bremen" (en). Transfermarkt.com (24-yanvar 2016-yil). Qaraldi: 25-yanvar 2016-yil.
13. ↑  „SV Werder Bremen 1:1 TSG 1899 Hoffenheim" (en). Transfermarkt.com (13-fevral 2016-yil). Qaraldi: 21-fevral 2016-yil.
14. ↑  „Zambia vs. Senegal" (en). National Football Teams (14-avgust 2013-yil). Qaraldi: 2-sentyabr 2015-yil.
15. ↑  „Ghana vs. Senegal" (en). National Football Teams (19-yanvar 2015-yil). Qaraldi: 2-sentyabr 2015-yil.
16. ↑  „Кубок Африки 2015. Группа С" (ru). Футбол на куличках (2-sentyabr 2015-yil). Qaraldi: 2-sentyabr 2015-yil.